**59.§**

**Par 21.11.2013. saistošo noteikumu Nr.50/2013 „Par reklāmas, izkārtņu, sludinājumu un citu informatīvo materiālu izvietošanas kārtību publiskās vietās Ogres novadā” un 21.11.2013. saistošo noteikumu Nr.52/2013 „Pašvaldības aģentūras „Rosme” siltumenerģijas cenrādis 2013./2014. gada apkures sezonai” precizēšanu**

(S.Bertmane)

Iepazīstoties ar Latvijas Republikas Vides aizsardzības un reģionālās attīstības ministrijas (turpmāk tekstā – VARAM) 13.12.2013. atzinumu Nr.13.18-e/12174 par Ogres novada pašvaldības 21.11.2013. saistošajiem noteikumiem Nr.52/2013 „Pašvaldības aģentūras „Rosme” siltumenerģijas cenrādis 2013./2014. gada apkures sezonai” un 18.12.2013. atzinumu Nr.18-6/12363 par 21.11.2013. saistošajiem noteikumiem Nr.50/2013 „Par reklāmas, izkārtņu, sludinājumu un citu informatīvo materiālu izvietošanas kārtību publiskās vietās Ogres novadā”, noklausoties juridiskās nodaļas vadītājas Stefānijas Bertmanes ziņojumu un pamatojoties uz likuma “Par pašvaldībām”45. panta ceturto daļu,

**balsojot: PAR –** 14 balsis (E.Bartkevičs, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, Dz.Mozule, V.Pūķe, M.Siliņš, L.Strelkova, I.Tamane, I.Vecziediņa), **PRET** – nav, **ATTURAS** – nav,

Ogres novada dome **NOLEMJ:**

1. ***Precizēt*** 21.11.2013. saistošos noteikumus Nr.50/2013 „Par reklāmas, izkārtņu, sludinājumu un citu informatīvo materiālu izvietošanas kārtību publiskās vietās Ogres novadā” (turpmāk – Noteikumi) – Noteikumu **52. punktu izteikt šādā redakcijā:**

"52. Ja neapdzīvota un saimnieciskajai darbībai neizmantota ēka atrodas publiskā vietā vai vietā, kas vērsta pret publisku vietu, un tās fasāde tiek apsegta ar dekoratīvu pārsegu, tad reklāma uz tā jāsaskaņo ar mākslinieku vai Madlienas būvvaldi. Uz fasādes sieta izvietojamās reklāmas laukums nedrīkst pārsniegt 25% no pārsega kopējā laukuma."

1. ***Precizēt*** 21.11.2013. saistošos noteikumus Nr.52/2013 „Pašvaldības aģentūras „Rosme” siltumenerģijas cenrādis 2013./2014. gada apkures sezonai” (turpmāk – Noteikumi) – Noteikumu **nosaukumu izteikt šādā redakcijā**: „Pašvaldības aģentūras „Rosme” siltumenerģijas cenrādis Ogres novada Suntažu pagastā 2013./2014. gada apkures sezonai”.
2. Pašvaldības juridiskās nodaļas vadītājai **Stefānijai Bertmanei** triju darba dienu laikā pēc lēmuma parakstīšanas rakstveidā un elektroniskā veidā nosūtīt to VARAM zināšanai.
3. Pašvaldības sabiedrisko attiecību nodaļas vadītājam **Nikolajam Sapožņikovam** publicēt Noteikumus pašvaldības laikrakstā “Ogrēnietis” un pašvaldības mājas lapā internetā.
4. Pašvaldības dokumentu pārvaldības nodaļas vadītājai **Kristīnai Apinei** pēc Noteikumu publikācijas pašvaldības laikrakstā “Ogrēnietis” nodrošināt Noteikumu brīvu pieejamību Ogres novada pašvaldības ēkā un pašvaldības pagastu pārvaldēs.
5. **Kontroli** par lēmuma izpildi uzdot pašvaldības izpilddirektoram **Jānim Latišam**.